อนุมัติ 4 เมกะโปรเจกต์ ฟื้นคลองเปรมฯ -กู้บึงราชนก-บึงบอระเพ็ด-ป้องกันอุทกภัยชุมพร
อนุมัติ 4 เมกะโปรเจกต์ ฟื้นคลองเปรมฯ -กู้บึงราชนก-บึงบอระเพ็ด-ป้องกันอุทกภัยชุมพรนายสมเกียรติ ประจำวงษ์ เลขาธิการสำนักงานทรัพยากรน้ำแห่งชาติ (สทนช.) เปิดเผยว่า ที่ประชุมคณะกรรมการทรัพยากรน้ำแห่งชาติ (กนช.) ที่มีพลเอกประยุทธ์ จันทร์โอชา นายกรัฐมนตรี เป็นประธาน ได้เห็นความเห็นชอบ 4 โครงการ ได้แก่ 1.การฟื้นฟูคลองเปรมประชากร 2.การฟื้นฟูบึงราชนก จ.พิษณุโลก 3.การฟื้นฟูบึงบอระเพ็ด จ.นครสวรรค์ 4. โครงการป้องกันและบรรเทาอุทกภัยเมืองชุมพร ก่อนเสนอคณะรัฐมนตรีต่อไป โดยการปรับปรุงและฟื้นฟูคลองเปรมประชากรทั้งระบบตลอดสาย ซึ่งครอบคลุมพื้นที่ 3 จังหวัด ได้แก่จ.พระนครศรีอยุธยา ปทุมธานี และกรุงเทพมหานคร โดยมีแผนการดำเนินการ 4 แผนงาน คือ 1.การปรับปรุงและฟื้นฟูสภาพคลองเปรมประชากรเพื่อการระบายและรักษาคุณภาพน้ำ 2.การพัฒนาระบบควบคุมน้ำในคลองเชื่อมโยง 3.ปรับปรุงพื้นที่แก้มลิง และ 4.การพัฒนาระบบบำบัดน้ำเสีย โดยระยะเร่งด่วนจะดำเนินการปรับปรุงและฟื้นฟูสภาพคลองเปรมประชากรเพื่อการระบายและรักษาคุณภาพน้ำ กรอบวงเงินรวม 4,466 ล้านบาท โดยจะเริ่มดำเนินการตั้งแต่ปี 62 - 65 เช่น โครงการก่อสร้างเขื่อนคอนกรีตเสริมเหล็ก การขุดลอกคลองเปรมประชาการจากคลองรังสิตประยูรศักดิ์ – คลองเชียงรากน้อย ///ส่วนแผนแม่บทและฟื้นฟูบึงราชนก จ.พิษณุโลก เน้นดำเนินการเพื่อแก้ไขปัญหาสภาพบึงตื้นเขิน เพิ่มปริมาณความจุน้ำในบึงเช่นเดียวกับแผนแม่บทและฟื้นฟูบึงราชนก จ.พิษณุโลก เพื่อทำให้เกิดการบริหารจัดการน้ำทั้งหน้าฝนและแล้ง ส่วนแผนแม่บทและฟื้นฟูบึงบอระเพ็ด จ.นครสวรรค์ โดยมีแผนหลัก 6 ด้าน เน้น ขุดลอกบึงบอระเพ็ดและขุดคลองดักตะกอน ขุดลอกคลองวังนา และตรวจสอบการเข้าใช้ประโยชน์ที่ดิน เพื่อให้ทั้งสองบึงกลับมาใช้ประโยชน์ในการเก็บกักน้ำ และรองรับน้ำในช่วงน้ำหลากที่ประชุมยังได้มีมติเห็นชอบดำเนินการโครงการป้องกันและบรรเทาอุทกภัยเมืองชุมพร (ขุดคลองผันน้ำลุ่มน้ำคลองชุมพร) ทั้งระบบ ระยะที่ 2 ปีงบประมาณ 2562 เพิ่มเติม – 2564 วงเงิน 1,717 ล้านบาท ซึ่งเมื่อโครงการแล้วเสร็จสามารถบรรเทาอุทกภัยครอบคลุทมพื้นที่ประมาณ 37,500 ไร่ ราษฎร 16,802 ครัวเรือน